Δήμος Λουτρακίου

«Η Παρέα του Μίκυ και το Τραγούδι της Χαράς»
2026-07-25 20:30 - 22:30 (Europe/Athens) | Πάρκο Δεξαμενής, Λουτράκι, 20300, Ελλάδα
Ο Δήμος Λουτρακίου – Περαχώρας – Αγίων Θεοδώρων υποδέχεται τη θεατρική και μουσική παράσταση «Η Παρέα του Μίκυ και το Τραγούδι της Χαράς», από την Παιδική Σκηνή της Γιώτας Τζουάνη, σε μια καλοκαιρινή βραδιά γεμάτη κέφι, τραγούδι και διασκέδαση για όλη την οικογένεια.
Οι αγαπημένοι ήρωες των παιδιών, ο Μίκυ, η Μίνι, ο Ντόναλντ, η Νταίζη και ο Γκούφυ, ζωντανεύουν επί σκηνής μέσα από εντυπωσιακές στολές μασκότ και προσκαλούν μικρούς και μεγάλους σε μια διαδραστική παράσταση γεμάτη μουσική, χορό και χαρούμενες εκπλήξεις.
Με αγαπημένα τραγούδια, συμμετοχή του κοινού και αστείρευτη ενέργεια, οι ήρωες ενώνουν τις δυνάμεις τους για να ανακαλύψουν το «Τραγούδι της Χαράς», μεταφέροντας στα παιδιά μηνύματα φιλίας, συνεργασίας, αισιοδοξίας και αγάπης.
Η παράσταση προσφέρει μοναδικές στιγμές ψυχαγωγίας και αποτελεί μια ιδανική καλοκαιρινή έξοδο για όλη την οικογένεια, δίνοντας στα παιδιά την ευκαιρία να συναντήσουν από κοντά τους αγαπημένους τους χαρακτήρες.
Πληροφορίες Παράστασης
📅 Σάββατο 25 Ιουλίου 2026
🕣 Ώρα Έναρξης: 20:45
📍 Θέατρο «Παντελής Ζερβός», Πάρκο Δεξαμενής Λουτρακίου
🎭 Παιδική Σκηνή Γιώτας Τζουάνη
🎶 Στη φωνή του Γκούφυ ο Σπύρος Μπιμπίλας
✨ Εντυπωσιακές στολές μασκότ από το εξωτερικό
Μια πολύχρωμη μουσική περιπέτεια που θα γεμίσει το καλοκαιρινό βράδυ με χαμόγελα, τραγούδια και αξέχαστες στιγμές για μικρούς και μεγάλους. Ελάτε να τραγουδήσουμε, να χορέψουμε και να γιορτάσουμε μαζί τη χαρά της παρέας και της φιλίας!
